text: Vit hølvaðu Víking ígjøgnum, og so eru vit til reiðar til finaludystin, sum verður móti NSÍ komandi leygardag
text: #000000
text: Og vit kunnu alt fyri eitt avdúka, at vit hildu setningin. Við einum tryggum 3-0 sigri komu vit logandi trygt í finaluna, og tað var eisini fult uppiborið.
text: #000002
text: Tað gekk eitt sindur javnt á fyrstu løtuna á vøllinum, men tað tóktist tíðliga greitt, at vit høvdu størra broddin í álopspartinum. Líkasum at vildu vit tað eitt lítið sindur meira, meðan gestirnir heldur vildu dúva upp á kontraspæl, nú teir kortini vóru á odda.
text: #000003
text: Tí júst Pingel var maðurin, sum stútaði okkum framum. Vit hildu flestøll, at vit áttu brotsspark, tá Bjarki var í nærdysti við málverjan, men dómarin valdi tó at døma horna. Tað løgdu Alex og Pingel tó einki í, og so stóð 1-0.
text: #000005
text: Ikki so øgiliga nógv seinni stóð 2-0 á talvuni, og hesa ferð var talan um framúr smáspæl í høgru, har gestaverjan varð tagað sundur, áðrenn bólturin varð lagdur út til Thrane, sum setti hann trygt í netið.
text: #000006
text: Hesa løtuna tóktust gestirnir heilt ørkymlaðir, og vit høvdu fleiri góðar støður. Tann besta av øllum var, tá Troleis peikaði í 11-meturin, eftir at Bjarki við framúr einmansavriki vann okkum brotsspark. Alex plagar at vera tryggur, men hesa sendi hann málverjan ein veg og bóltin uppum, og so máttu vit sita á pínubeinkinum eina løtu afturat.
text: #000007
text: Gestirnir hóttu nevnliga eitt sindur seinastu løtuna undan steðginum, og eina løtu í seinna hálvleiki høvdu teir eitt veruligt trýst. Men í Bjarna og Lukas høvdu vit tveir krútsterkar miðverjar, og tá bólturin ta einu ferðina varð stungin inn um teir, kom Hans Jørgensen – sum vardi málið fyri skadda Mattias – væl út og bjargaði royndini frá leysa Sølva Vatnhamar.
text: #000008
text: Gestirnir royndu at trýsta meira, men tað gav eisini pláss til okkara menn. Einar tvær ferðir hóttu vit, og at enda gav hetta úrslit. Hannes setti ferð á, og júst í røttu løtuni slepti hann inn um til Pingel, sum rundaði málverjan, áðrenn hann úr spískum sendi leðurkúluna inn um til forloysandi 3-0.
text: #000009